Život bez automobila
Neki Amerikanci, koji su potpuno odustali od korištenja automobila, dio su neformalnog međunarodnog pokreta ljudi koji ne voze automobi
Kathryn Stewart ne posjeduje automobil. Ova urednica u jednoj izdavačkoj firmi čak nema ni vozačku dozvolu. Pretežito se vozi autobusom ili bicklom. Kathryn Stewart živi u Phoenixu, u Arizoni, gradu koji karakteriziraju autoceste, trgovački centri i vruća ljeta. Kathryn Stewart radi tek nekoliko milja od njenog doma, ali svejedno joj za odlazak na posao treba pola sata vožnje. Kako kaže, najteže joj je za ljetnih vrućina. No, ima tajno oružje – suncobran. Veliki gradovi u Sjedinjenim Državama, naročito oni na Zapadu, nisu izgrađeni za šetače. Carol Johnson,koja radi na prostornom uređenju u gradskoj upravi Pheonixa, kaže da je to zato što se prije pedeset godina sve planiralo oko automobila. Danas američki gradovi pokušavaju navesti svoje stanovnike da manje koriste automobile kako bi se smanjila zagađenost i prometne gužve. Gradonačelnik New Yorka, na primjer, predložio je uvođenje posebne pristojbe na osobne automobile, kako bi se što više koristio javni prijevoz. U San Franciscu uveli su ‘dane bez automobila’ kada se promovira šetnja, hodanje i vožnja bicikla. A kako činjenica da nema automobil utječe na društveni život Kathryn Stewart? Kako se ona uopće sastaje s ljudima? Naša sugovornica kaže da se nekako snalazi. Sa svojim dečkom viđa se vikendom – jedno od drugog udaljeni su 50 kilometara, što je dva i pol sata vožnje biciklom. Kathryn Srewart kaže da ona i njezin dečko žele voditi zdrav život. Automobil je glavna žrtva takve orijentacije. Kathryn Stewart kaže da bi za mnoge Amerikance odustajanje od automobila bila prevelika žrtva. No za nju to nije velika žrtva jer – kako nam je rekla - želi i osobno pridonijeti spriječavanju globalnog zatopljavanja.